ඔහු සදහන් කළේ හිටපු ජනාධිපතිවරයාගේ ආරක්ෂාව අඩු කරනවා වෙනුවට ආණ්ඩුව සිදුකළ යුත්තේ ආරක්ෂාව වැඩි කිරීම බවයි.හිටපු ජනාධිපති මහින්ද රාජපක්ෂ මහතාගේ ආරක්ෂාවට සිටි හමුදා නිලධාරින් 500 දෙනෙකු ඉවත් කළ බවට වාර්තා  පළවූ  අතර, එය අසත්‍යක් බව සඳහන් කරමින් හිටපු ජනාධිපතිවරයාගේ මාධ්‍ය ලේකම්වරයා ඊයේ (06) පස්වරුවේ  නිවේදනය නිකුත් කළා.එහි දැක්වෙන්නේ යුධ හමුදා සෙබළුන් හා නිලධාරින් 102ක් හිටපු ජනාධිපතිවරයාගේ ආරක්ෂාවට යොදවා ඇති බවයි.ඉන් 80 දෙනෙකු ආරක්ෂාව සඳහාත් 22 ක් පරිපාලන කටයුතු සඳහාත් අනුයුක්ත කර ඇති බව අදාළ නිවේදනයේ සඳහන්.වත්මන් රජය පුනරුත්ථාපනය නොකළ දරුණු ගණයේ එල්.ටී.ටී.ඊ. රැඳවියන් නිදහස් කිරීමට පියවර ගෙන ඇති නිසා හිටපු ජනාධිපතිවරයාගේ ජීවිතයට තර්ජන එල්ලවී ඇති බව එම නිවේදනයේ දැක්වෙනවා.එහි වැඩිදුරටත් දැක්වෙන්නේ එවැනි තත්ත්වයක් හමුවේ දැනට ලබාදී ඇති හමුදා නිලධාරින් සංඛ්‍යාවට අමතරව තවත් සෙබළුන් හා නිලධාරින් අනුයුක්ත කිරීම ආණ්ඩුවේ වගකීම බවයි.කෙසේ වෙතත් සම කැබිනට් ප්‍රකාශක අමාත්‍ය රාජිත සේනාරත්න  පෙන්වා දෙන්නේ හිටපු ජනාධිපතිවරයාගේ පමණක් නොව වත්මන් ජනාධිපතිවරයාගේ ආරක්ෂාවද අඩු කර ඇති බවයි."හිටපු ජනාධිපතිතුමාගේ විතරක් නෙවෙයි අපේ ජනාධිපතිතුමාගෙත් ආරක්ෂාව අඩු කරලා තියෙන්නේ..